OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1

Číslo: 1 Pv 870/13/2201	Dunajská Streda 04.12.2015 
EEČ: 2-16-174-2015

U Z N E S E N I E

Trestná vec:	obv. XXXXX 
Trestný čin:	Prečin Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov
Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 
Rozhodol: 	prokurátor Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov
- Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 5.11.2015 spisová značka  1 Pv 870/13/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa XXXXX v čase okolo XXXXX hod. na mieste verejnosti prístupnom a verejne, počas pouličnej zábavy, v meste XXXXX okres XXXXX, napadla XXXXX, narXXXXX XXXXX, okres XXXXX a to takým spôsobom, že presne nezisteným predmetom, čo držala vo svojej ruke, udrela poškodenú do oblasti hlavy, čím jej spôsobila zranenie a to tržnú ranu na hlave v oblasti čela, ktoré zranenie vyžaduje liečenie v priemere 10 – 14 dní podľa znaleckého posudku, 

Uznesením prokurátora Okresnej prokuratúry Dunajská Streda zo dňa 5.11.2015, spisová značka  1 Pv 870/13/2201, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry Dunajská Streda sp.zn. 1Pv 870/13 - 9 zo dňa 25.04.2014 bolo podľa § 216 ods. 1 Tr. por. podmienečne zastavené trestné stíhanie vedené proti obvinenej XXXXX XXXXX  za prečin ublíženia na zdraví podľa § 156 ods. 1 Tr. zák. a iné, ktorého sa dopustila na tom skutkovom základe, ako je to uvedené vo výrokovej časti tohto uznesenia. Predmetné uznesenie vydané podľa § 216 ods. 1 Tr. por. nadobudlo právoplatnosť dňa 17.06.2014. 

Podľa § 216 ods. 2 Tr. por., bola obvinenému určená skúšobná doba v trvaní 12 mesiacov, ktorá mu uplynula dňom 17.06.2015.      

Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Tr. por..

Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Vedenie riadneho života obvineným, voči ktorému bolo podmienečne zastavené trestné stíhanie, predpokladá jeho ďalšiu bezúhonnosť, teda jeho neodsúdenie za iný trestný čin, resp. nepostihnutie za priestupok, iný správny delikt alebo disciplinárne previnenie.

Z odpisu z registra trestov obvinenej vyplýva, že po podmienečnom zastavení trestného stíhania tunajšou prokuratúrou, obvinená v ňom nemá žiadny záznam. V mieste trvalého pobytu nebola obvinená prejednaná komisiou verejného poriadku. Lustráciou v evidencii tunajšej prokuratúry bolo zistené, že obvinená v priebehu skúšobnej doby nebola vedená ako trestne stíhaná osoba na území Slovenskej republiky. Zároveň bolo zistené, že obvinená počas plynutia skúšobnej doby nebola prejednávaná, resp. sankcionovaná ani za priestupok. Zo správy z Okresného riaditeľstva PZ, odbor kriminálnej polície Dunajská Streda vyplýva, že obvinená v priebehu skúšobnej doby nebola vedená ako trestne stíhaná osoba na území Slovenskej republiky. 

Vzhľadom na vyššie uvedené skutočnosti mám za to, že obvinená splnila všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

  
Poučenie:

Proti tomuto uzneseniu je prípustná sťažnosť, ktorú je možné podať do 3 dní od  jeho  doručenia  cestou  podpísanej  prokuratúry na Krajskú  prokuratúru v Trnave. Sťažnosť má odkladný účinok.

JUDr. Gabriel Bartalos
prokurátor